স্থানীয় নির্বাচন ব্যালটে করতে নির্বাচন কমিশনকে চিঠি কংগ্রেসের!

ওয়েব ডেস্ক : EVM-এর বদলে নির্বাচন হোক ব্যালট পেপারে (Ballot Papers)। স্থানীয় নির্বাচন যাতে ব্যালট পেপারে হয় রাজ্য নির্বাচন কমিশনের কাছে সেই সুপারিশ কর্নাটকের (karnataka) কংগ্রেস (Congress) সরকারের। কর্নাটকের মুখ্যমন্ত্রী সিদ্দারামাইয়া মনে করেন স্থানীয় নির্বাচনে ব্যালট পেপারেই হোক। EVM-এর বিরুদ্ধে জনমত গঠনের লক্ষ্যেই এই পদক্ষেপ বলে রাজনৈতিক মহলের ধারণা।

EVM-এ নয়, কর্নাটকের স্থানীয় নির্বাচন হোক ব্যালটে। এমনই চায় কর্ণাটক (Karnataka) মন্ত্রিসভা ৷ স্থানীয় নির্বাচন যাতে ব্যালট পেপারে হয় রাজ্য নির্বাচন কমিশনের কাছে সেই সুপারিশ কর্নাটকের কংগ্রেস সরকারের। EVM-এর বিরুদ্ধে জনমত গঠনের লক্ষ্যেই এই পদক্ষেপ বলে রাজনৈতিক মহলের ধারণা। সম্প্রতি ভোটার তালিকা নিয়ে ঢালাও কারচুপির অভিযোগ উঠেছে ৷

আরও খবর : ফের যান্ত্রিক ত্রুটি এয়ার ইন্ডিয়ার বিমানে

লোকসভার বিরোধী দলনেতা রাহুল গান্ধী (Rahul Gandhi), পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের (Mamata Banerjee) মতো নেতা-নেত্রীরা ভুয়ো ভোটার ইস্যুতে সরব হয়েছেন ৷ এর আগে কংগ্রেস, তৃণমূল, সমাজবাদী পার্টির মতো বিরোধী দলগুলি একাধিকবার দাবি করেছে EVM-এ কারচুপি করে নির্বাচনে জেতে বিজেপি। বিরোধীদের দাবি, অবাধ নির্বাচনের জন্য অতীতের ব্যালট পেপার ফিরিয়ে আনা ৷ এই দাবিতেই চাপ বাড়ালো কর্নাটক কংগ্রেস ৷

ফলে ৪৩ বছর পর ব্যালট ফিরতে পারে কর্নাটকের স্থানীয় নির্বাচনে। রাজনৈতিক মহলের মতে,’EVM হটাও’ আন্দোলন ফের শুরু করছে কংগ্রেস (Congress)। যদিও সুপ্রিম কোর্টে এক মামলায় নির্বাচন কমিশন আগেই জানিয়েছে, ব্যালট পেপারের মাধ্যমে নির্বাচনের আয়োজন করা এখন কার্যত অসম্ভব ৷ EVM যে সন্দেহের ঊর্ধ্বে নয় সেটা বুঝিয়ে দিতে নিজেদের দখলে থাকা কর্নাটকে ব্যালট ফেরানোর সিদ্ধান্ত নিয়েছে কংগ্রেস। কর্ণাটকের মুখ্যমন্ত্রী সিদ্দারামাইয়া মনে করেন স্থানীয় নির্বাচনে ব্যালট পেপার ব্যবহার করা দরকার ৷ আর তাহলে এই ব্যবস্থা যে এখনও কতটা কার্যকর তা ভালোভাবে বোঝা যাবে ৷ ক্যাবিনেটের সিদ্ধান্ত জানিয়ে আইনমন্ত্রী এইচ কে পাতিল বলেছেন, EVM -এর বিশ্বাসযোগ্যতা নিয়েই মানুষের মনে প্রশ্ন উঠতে শুরু করেছে ৷ সেই কারণে ক্যাবিনেট চায় স্থানীয় নির্বাচন হোক ব্যালট পেপারে ৷