নৌসেনার গোপন তথ্য পাচারের অভিযোগ! গ্রেফতার ২

ওয়েব ডেস্ক : নৌসেনার গোপন তথ্য পাকিস্তানে পাচারের অভিযোগ। ঘটনায় দুই যুবককে গ্রেফতার (Arrest) করল পুলিশ (Police)। সম্প্রতি কর্নাটকের (Karnataka) উদুপি থেকে গ্রেফতার করা হয়েছে অভিযুক্তদের। গ্রেফতার করার পরে অভিযুক্তদের জিজ্ঞাসাবাদ করে সমস্ত তথ্য জানার চেষ্টা করছে পুলিশ।

জানা গিয়েছে, ধৃতদের নাম রোহিত (২৯) ও সানত্রী (৩৭)। অভিযুক্তরা উত্তরপ্রদেশের বাসিন্দা বলে খবর। পুলিশ সূত্রে খবর, রোহিত কাজ করত কেরলে কোচিন শিপইয়ার্ড লিমিটেডে। তার পর সেটি ছেড়ে সে কর্নাটকে একটি জাহাজ সংস্থায় কর্মরত ছিল। তার বিরুদ্ধে অভিযোগ, কেরলে যখন সে কাজ করত, তখন সেখান থেকেই কোচিন শিপইয়ার্ড এবং ভারতীয় নৌসেনার বিভিন্ন গুরুত্বপূর্ণ তথ্য পাকিস্তানে পাচার করত।

আরও খবর : “হিন্দুত্ব ছাড়া পৃথিবীও থাকবে না,” মণিপুরে বিরাট মন্তব্য RSS প্রধানের

কর্নাটকে (Karnataka) জাহাজ সংস্থায় কর্মরত থাকার সময়েও সে সেই কাজ চালিয়ে যাচ্ছিল বলে অভিযোগ। জানা গিয়েছে, এই ঘটনাটি প্রথমে উদুপি কোচিন শিপইয়ার্ডের সিইও দেখতে পান। তার পরেই তিনি পুলিশে অভিযোগ দায়ের করেন। সেই অভিযোগের ভিত্তিতে গ্রেফতার করা হয় রোহিতকে।

আরও জানা যাচ্ছে, রোহিতকে জিজ্ঞাসাবাদ করেই সানত্রীর বিষয়ে জানতে পারে পুলিশ (Police)। পুলিশ সূত্রে জানা যায়, সানত্রীকে একাধিক বার মেসেজ করেছে সানত্রী। অভিযোগ, সানত্রীর হাতে বেশ কিছু গোপন তথ্য তুলে দেওয়া হয়েছে বলে মনে করছেন তদন্তকারীরা। ফলে দু’জনকেই হেফাজতে নিয়ে জিজ্ঞাসাবাদ শুরু করেছে পুলিশ। পাকিস্তানের গুপ্তচর সংস্থা আইএসআইয়ের সঙ্গে অভিযুক্তদের কোনও যোগাযোগ রয়েছে কি না, সেটাও খতিয়ে দেখা হচ্ছে।