বোনপোকে খুনের ঘটনায় মাসিকে যাবজ্জীবন সাজা দিল আদালত!

ওয়েব ডেস্ক : প্রায় দু’বছর আগে নিজের বোনপোকে খুনের (Murder) অভিযোগ উঠেছিল মাসির বিরুদ্ধে! ঘটনাটি ঘটেছিল কর্নাটকে (Karnataka)। সেই ঘটনায় অভিযুক্তকে সাজা শোনাল আদালত। বোনপোকে খুনের অভিযোগে তাকে যাবজ্জীবনের সাজা শোনানো হয়েছে। এর পাশাপাশি জরিমানা করা হয়েছে ২৫ হাজার টাকাও।

২০২৩ সালের ৩০ নভেম্বর ঘটনাটি ঘটেছিল কর্নাটকের (Karnataka) চিক্কাবল্লাপুর জেলায়। জানা গিয়েছে, স্বামীর সঙ্গে বনিবনা না হওয়ার কারণে দিদি ও জামাইবাবুর সঙ্গে থাকতেন অভিযুক্ত বেরয় অম্বিকা। কিন্তু এর মাঝে দিদির সঙ্গে ঝামেলা হয়েছিল তার। পরে তা মিটেও গিয়েছিল। কিন্তু সেই ক্ষোভে থেকেই দিদির ছেলে বছর ছয়ের মধুকে বাড়ির থেকে কিছুটা দূরে একটি আমবাগানে গিয়ে অভিযুক্ত মাসি হত্যা করেছিল বলে অভিযোগ। শুধু তাই নয় দিদির উপর ক্ষোভের কারণেই নিজের বোনঝিকেও একটি অনাথ আশ্রমে ছেড়ে আসার পরিকল্পনা করেছিল সে।

আরও খবর : মধ্যপ্রদেশের শিপ্রা নদীতে পুলিশের কনভয়, উদ্ধার এক অফিসারের দেহ

সূত্রের খবর, খুনের (Murder) পরেই নিজের বোনঝিকে নিয়ো অটোয় উঠেছিল অম্বিকা। সেখানে বসে বোনঝিকে আশ্রমের সুবিধা বোঝাতে থাকে অভিযুক্ত মাসি। কিন্তু অভিযুক্তের কথাবার্তায় সন্দেহ হওয়ায়, অটো চালক তাদেরকে সোজা থানায় নিয়ে যায়। সেখানে পুলিশের জিজ্ঞাসাবাদের ভেঙে পড়ে অম্বিকা। এর পরেই আমবাগান থেকে মধুর দেহ উদ্ধার করেছিল পুলিশ। তার পরেই দিদি ও জামাইবাবুর অভিযোগের ভিত্তিতে অভিযুক্তকে মাসিকে গ্রেফতার করা হয়।

এই ঘটনার তদন্তে নেমে একাধিক তথ্য জোগাড় করেছিল পুলিশ। সেই সব তথ্য আদালতে পেশ করেছিলেন তদন্তকারীরা। এর পরেই আদালতে দোষী সাব্যস্ত হয় অভিযুক্ত। তার পরেই দীর্ঘ শুনানির পর অভিযুক্তকে যাবজ্জীবনের সাজা শোনায় আদালত।